फूट-फूट कर रोईं थीं रीमा लागू..ऑन-स्क्रीन मरने की एक्टिंग करना रेणुका शहाणे के लिए नहीं था आसान
Bollywood Movie Hum Aapke Hai Koun - Actress Renuka Shahane Speaks About Director And Movie Cast. फिल्म हम साथ-साथ हैं में सलमान खान की भाभी बनी रेणुका शहाणे के किरदार को कौन भूल सकता है। फिल्म में सीढ़ियों से गिर कर उनकी मौत हो जाती है।  एक इंटरव्यू में रेणुका ने कहा था कि जब ये सीन शूट हो रहा था
फिल्म हम आपके हैं कौन में सलमान खान की भाभी बनी रेणुका शहाणे के किरदार को कौन भूल सकता है। फिल्म में सीढ़ियों से गिर कर उनकी मौत हो जाती है। एक इंटरव्यू में रेणुका ने कहा था कि जब ये सीन शूट हो रहा था तो सेट पर मौजूद सभी लोग रोने लगे थे।
यहां तक कि फिल्म के डायरेक्टर सूरज बड़जात्या ने रेणुका से इस सीन के लिए माफी भी मांगी थी। रेणुका ने कहा कि उन्हें समझ नहीं आया कि सूरज उनसे माफी क्यों मांग रहे हैं जबकि वो सीन तो स्क्रिप्ट का हिस्सा था। रेणुका के मुताबिक, इस सीन के बाद फिल्म में उनकी मां बनी एक्ट्रेस रीमा लागू फूट-फूट कर रोई थीं।
स्पंजी सीढ़ियां बनाई गई ताकि चोट न लगे
रेणुका शहाणे ने एक पुराने इंटरव्यू में कहा, 'जिस दिन सीढ़ियों से गिरने वाला सीन शूट होने वाला था, उस दिन सूरज मुझसे लगातार माफी मांगते जा रहे थे। वो मेरे लिए काफी मुश्किल भरा समय था। मैंने उनसे कहा कि सर आप इतना सॉरी क्यों बोल रहे हो, ये तो सब नकली है। सेट पर उन्होंने स्पंज सीढ़ियों की व्यवस्था की हुई थी ताकि किसी को कोई चोट न लगे।'
ऑन-स्क्रीन मरने की एक्टिंग करना आसान नहीं था- रेणुका
रेणुका ने आगे कहा, 'ऑन स्क्रीन मरने की एक्टिंग करना बहुत मुश्किल काम है। सूरज जी चाहते थे कि मरते वक्त मेरी चेहरा बिल्कुल शिथिल दिखे, उस पर कोई हावभाव न दिखाई दे, लेकिन मेरी आंखें लगातार फड़क रही थीं। वो मुझे आराम से सांस लेने के लिए कह रहे थे। अगर आप ध्यान से फिल्म देखेंगे तो पता चलेगा कि उस सीन में मेरी आंखें पूरी तरह से बंद नहीं दिखेगी।'
डायरेक्टर के कट बोलने के बाद सभी रोने लगे
रेणुका ने कहानी को आगे सुनाते हुए कहा, 'जब सूरज सर ने 'कट' बोला तो वहां मौजूद सभी लोगों की आंखों में आंसू आ गए। सबसे ज्यादा इमोशनल रीमा लागू जी हो गई थीं। कभी-कभी एक्टर अपने किरदार में पूरी तरह घुस जाता है। रीमा जी ने फिल्म में मेरी मां का किरदार निभाया था। इसलिए उनके आंसू बंद नहीं हो रहे थे। मेकअप रूम में वापस जाने के बाद भी वो पूरी तरह रो रही थीं।'
उस सीन के बाद काफी दिनों तक सेटल नहीं हो पाईं थीं रीमा लागू
सीन खत्म होने के बाद रेणुका मेकअप रूम में रीमा लागू के पास गईं और चुप कराने की कोशिश की। रेणुका ने कहा, 'मैं रीमा ताई के पास गई और उन्हें गले लगाया। मैंने उनसे कहा कि ये सब रियल में थोड़ी हुआ है, बावजूद इसके उन्हें सेटल होने में काफी वक्त लगा।
दिलीप जोशी भी इस सीन के बाद काफी रो रहे थे।' बता दें कि रीमा लागू का 2017 में 59 साल की उम्र में दिल का दौरा पड़ने से निधन हो गया था।'
100 करोड़ कमाने वाली पहली हिंदी फिल्म बनी थी
5 अगस्त 1994 को रिलीज हुई 'हम आपके हैं कौन' एक ऐतिहासिक फिल्म साबित हुई थी। माना जाता है कि ये पहली हिंदी फिल्म थी जिसने वर्ल्डवाइड 100 करोड़ से ज्यादा का कलेक्शन किया था। इसने उस वक्त फिल्म शोले तक को पीछे कर दिया था। फिल्म में सलमान खान, माधुरी दीक्षित, मोहनीश बहल, रेणुका शहाणे और आलोक नाथ ने अहम किरदार निभाए थे।
